open-index/open-wikipedia-markdown huggingface dataset:
வெள்ளீய(II) 2-எத்தில்யெக்சேனோயேட்டு

**வெள்ளீய(II) 2-எத்தில்யெக்சேனோயேட்டு** *(Tin(II)ethylhexanoate)* என்பது C16H30O4Sn என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இதை வெள்ளீய(II) ஆக்டோயேட்டு அல்லது சிடானசு ஆக்டோயேட்டு (Sn(Oct)2) என்ற பெயர்களாலும் அழைப்பார்கள்.  வெள்ளீயம்(II) ஆக்சைடுடன் 2-எத்தில்யெக்சேனாயிக் அமிலத்தைச் சேர்த்து வினைபுரியச் செய்வதால்  வெள்ளீய(II) 2-எத்தில்யெக்சேனோயேட்டு  உருவாகிறது.  அறை வெப்பநிலையில் நிறமற்ற நீர்மமாக இது காணப்படுகிறது. இதனுடன் மாசுக்கள் சேரும்போது வெள்ளீயம்(II) சேர்மம்  வெள்ளீயம்(IV) மாறுவதால் நிறம் மாறுபட்டு மஞ்சள் நிறமாகக் காட்சியளிக்கிறது.

பாலியசிட்டிக் அமிலம் போன்ற வேதிப்பொருட்களை தயாரிப்பது போன்ற சில சமயங்களில் இதை ஒரு பலபடியாக்கும் வினையூக்கியாகப் பயன்படுத்துகின்றனர்.

## மேற்கோள்கள்

பகுப்பு:வெள்ளீய(II) சேர்மங்கள்
பகுப்பு:எத்தில்யெக்சேனோயேட்டுகள்
காத்தரைன் ஜான்சன்

**காத்தரைன் கோல்மன் காபுள் ஜான்சன்** (*Katherine Koleman Goble Johnson*, ஆகத்து 26, 1918 - பெப்ரவரி 24, 2020) ஓர் ஆப்பிரிக்க அமெரிக்க கணிதவியலாளரும் இயற்பியலாளரும் ஆவார். அமெரிக்க முதல் மனித விண்வெளிப் பறப்புக்கும் பின்னர் நிகழ்த்திய மனித விண்வெளிப் பரப்புகளுக்குமான வெற்றியை நாசாவின் பணியாளராக இவர் கணித்த வட்டணை இயக்கவியல் கணக்கீடுகளே ஈட்டித் தந்தன.  இவர் தனது நாசவின் 35 அண்டு வாழ்க்கையில் சிக்கலான கைக்கணக்கீடுகளைச் செய்வதில் உயர்திறம் பெற்று, அதே கணக்கீடுகளைக் கணினிகளும் நிறைவேற்ற பேரளவுப் பங்களிப்பு செய்துள்ளார்.

## மேற்கோள்கள்

## மேலும் படிக்க
* Beverly Golemba, *[https://crgis.ndc.nasa.gov/crgis/images/c/c7/Golemba.pdf Human Computers: The Women in Aeronautical Research],* unpublished manuscript 1994, NASA Langley Archives.
* 
* Wini Warren, *Black Women Scientists in the United States*, Indiana University Press, 2000, pp.&nbsp;140–147. .
* Brigham Narins, *Notable Scientists: From 1900 to the Present*, Gale Group, 2001, 

## வெளி இணைப்புகள்

* "Katherine Johnson Biography". NASA. Retrieved February 1, 2017.
*Katherine G. Johnson  Video produced by **
*[Introduction by Dr. [எல்லன் சுட்டோவன்], "The Untold History of Women in Science and Technology"], White House.gov
*
* 
* NASA Technical Reports Server (NTRS): Johnson, K. G.

பகுப்பு:1918 பிறப்புகள்
பகுப்பு:2020 இறப்புகள்
பகுப்பு:அமெரிக்கப் பெண் கணிதவியலாளர்கள்
பகுப்பு:ஆப்பிரிக்கப் பெண் கணிதவியலாளர்கள்
பகுப்பு:ஆப்பிரிக்கப் பெண் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆப்பிரிக்க அமெரிக்கக் கணிதவியலாளர்கள்
பகுப்பு:அமெரிக்கக் கணிதவியலாளர்கள்
பகுப்பு:ஆப்பிரிக்கக் கணிதவியலாளர்கள்
பகுப்பு:மேற்குப் புலக் கணிப்பாளர்கள்
பகுப்பு:மாந்தக் கணிப்பாளர்கள்
பகுப்பு:பெண் கணிதவியலாளர்கள்
பகுப்பு:பெண் கணினி நிரலாளர்கள்
பகுப்பு:மென்பொருள் பொறியியலாளர்கள்
பகுப்பு:ஆப்பிரிக்க அமெரிக்க அறிவியலாளர்கள்
பகுப்பு:அமெரிக்க அறிவியலாளர்கள்
பகுப்பு:அமெரிக்கக் கணினி அறிவியலாளர்கள்
பகுப்பு:பெண் இயற்பியலாளர்கள்
பகுப்பு:பெண் கணினி அறிவியலாளர்கள்
பகுப்பு:பெண் வான்–விண்வெளிப் பொறியியலாளர்கள்
பகுப்பு:அமெரிக்க வான்–விண்வெளிப் பொறியியலாளர்கள்
பகுப்பு:அமெரிக்க இயற்பியலாளர்கள்
அல்டிசைட்டு

**அல்டிசைட்டு** *(Altisite)* என்பது Na3K6Ti2Al2Si8O26Cl3 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். கார தைட்டானியம் அலுமினோசிலிக்கேட்டு குளோரைடு கனிமமாக இது வகைப்படுத்தப்படுகிறது. நிலத்தடியில் உருவாகும் காரத்தன்மை கொண்ட அக்னிப்பாறைகளிலிருந்து இது கிடைக்கிறது.  அலுமினியம், தைட்டானியம், சிலிக்கன் என்ற தனிமங்கள் கனிமத்தில் சேர்ந்திருப்பதால் அலுமினியத்திலிருந்து ’அல்’, தைட்டானியத்திலிருந்து ’தை’, சிலிக்கனிலிருந்து ‘சி’ எழுத்துக்கள் எடுக்கப்பட்டு ஆங்கிலத்தில் அல்டிசைட்டு என்ற பெயர் இதற்கு சூட்டப்பட்டுள்ளது .

C2/m என்ற இடக்குழுவுடன் ஒற்றைச்சரிவச்சு படிக அமைப்பில் அல்டிசைட்டு படிகமாகிறது.

பன்னாட்டு கனிமவியல் சங்கம் அல்டிசைட்டு கனிமத்தை Ati என்ற குறியீட்டால் அடையாளப்படுத்துகிறது.
 
## மேற்கோள்கள்

பகுப்பு:தைட்டானியம் கனிமங்கள்
பகுப்பு:சோடியம் கனிமங்கள்
பகுப்பு:பொட்டாசியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:இனோசிலிக்கேட்டுகள்
சவாந்த் நோய்த்தொகை

**சவாந்த் நோய்த்தொகை** *(Savant syndrome)*  அல்லது **சவாந்தியம்** என்பது சில திறமைகளில் மீத்திறம் பெற்ற உளத்திறனின்மை நோய்த்தொகை ஆகும். இவர்களிடம் மிதமிஞ்சிக் காணப்படும் திறமைகள் நினைவாற்றலோடு தொடர்புள்ளனவாக உள்ளன. இவற்றில் உயர்வேக கணக்கிடும் திறன், கலைநுட்பத் திறன், இசைவளத் திறன், படக்கோப்புத் திறன் முதலியவை உள்ளடங்கும். வழக்கமாக, ஒரு சிறப்புத் திறமை மட்டுமே அமையும். இது மரபு வகையாகவோ அல்லது ஈட்ட வகையாகவோ ஏற்படலாம்.

இந்நிலைக்கு ஆளானவர்கள் நரம்பு வளர்ச்சிக் கோளாறோ, தன்னுழம்பல் நிரல் கோளாறோ மூளைக் காயமோ பெற்றுள்ளனர்.  இத்தகையவர்களில் பாதிப்பேர் தண்ணுழம்பலுக்கு ஆட்பட்டுள்ளதால் இவர்களை தன்னுழம்பல் சவாந்த் உள்ளவராக வகைப்படுத்தலாம். இந்நிலை பெரும்பாலும் இளமையிலேயே அமைந்தாலும் சிலருக்குப் பின் வாழ்நாட்களிலும் உருவாகலாம்.இது டி. எசு. எம்- 5 இன் கீழ்வரும் உளநிலைக் கோளாறு அல்ல.

இந்நிலை மிக அருகியே அமைகிறது. இந்நிலைக்கு மில்லியன் பேரில் ஒருவரே ஆட்படுவதாக ஒரு கணிப்பு கூறுகிறது. ஆண் சவாந்துகளைவிட பெண் சவாந்துகள் மிகவும் குறைவாகவே அமைகின்றனர். இந்நிலைக்கான முதல் மருத்துவக் குறிப்பு 1783 இல் காணப்படுகிறது. தன் உழம்பல் நோயாளரில் 200 அல்லது 10 பேரில் ஒருவருக்குச் சவாந்தியம் அமைகிறது. இப்போது நூற்றுக்கும் குறைவானவர்களே சிறப்புத் தகையுள்ள சவாந்துகளாக வாழ்ந்து வருகின்றனர் என மதிப்பிடப்பட்டுள்ளது.

## அறிகுறிகள்

## மேற்கோள்கள்

பகுப்பு:நோய்த்தொகைகள்
முப்பருமானப் புறவொலி வரைவியல்

**முப்பருமான புறவொலி வரைவியல்** *(3D ultrasound)* என்பது மருத்துவப் புறவொலி நுட்பம் ஆகும். இம்முறை கருக்குழவி, இதயம், மலக்குடல் குறுக்குநிலை, குருதிக்குழல் ஆய்வுகளுக்குப் பயன்படுகிறது. இது பருமனைக் கணக்கிடும் புறவொலித் தகவல்கள் எடுக்கும் முறைக்கு வழங்குகிறது. நேரத்தைப் பொறுத்து தொடர்ந்து பருமன்சார் தகவல்களை எடுக்கும் முறைக்கு வெளிசார்ந்த மூன்று பருமானங்களோடு நான்காவது பருமானமாகக் காலத்தையும் கொள்வதால் நாற்பருமானப் புறவொலி வரைவியல் எனப் பெயரிடப்படுகிறது.

## இடர்கள்

## பயன்பாடுகள்
### மகப்பேற்றியல்

### இதய மருத்துவம்

### அறுவைக்கான வழிகாட்டுதல்

### குருதிக்குழல் படிமமாக்கம்

### களப் புலன்மரக்கடிப்பு

## மேற்கோள்கள்

## வெளி இணைப்புகள்
* The History of Ultrasounds (including 3D ultrasounds)
* The Endowment for Human Development provides numerous 4D ultrasounds that can be viewed online.
* Scans uncover secrets of the womb BBC News
* About the discovery of medical ultrasonography
* Learn how to perform 3D/4d Ultrasounds
* Safety Concerns  Details a number of health concerns over this unregulated practice
* 3D Ultrasound Clinic and Education Facility  A 3D Ultrasound clinic in Sacramento, CA that specializes in performing 3D ultrasound and training sonographers.

பகுப்பு:கருவுறல்நிலை ஓர்வுகள்
பகுப்பு:வளர்ச்சிசார் உயிரியல்
பகுப்பு:மருத்துவப் புறவொலி வரைவியல்
பகுப்பு:முப்பருமான படிமமாக்கம்
ரிலையன்ஸ் விளையாட்டரங்கம்

**ரிலையன்ஸ் விளையாட்டரங்கம்** (Reliance Stadium) என்பது குஜராத், வடோதராவில் உள்ள பன்னாட்டுத் துடுப்பாட்ட அரங்கம் ஆகும். இது பெட்ரோலிய வேதிகள் நிறுவன விளையாட்டு அரங்கம் எனவும் அழைக்கப்படுகிறது.

## ஒருநாள் போட்டிகள்

## சான்றுகள்


## வெளியிணைப்புகள்

* கிரிக் இன்போ விளையாட்டரங்கம்
* கிரிக் அர்சிவ்- விளையாட்டரங்கம்
* பரோடா துடுப்பாட்ட அரங்கம் 

பகுப்பு:இந்தியத் துடுப்பாட்ட மைதானங்கள்
பகுப்பு:வடோதரா மாவட்டம்
எம். ஜி. ஆர். நகரில் (திரைப்படம்)

**எம். ஜி. ஆர். நகரில்** (MGR Nagaril) என்பது செப்டம்பர் 12, 1991 அன்று வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தில் ஆனந்த் பாபு, சுகன்யா, விவேக், சார்லி, பாண்டியன், முக்கியக் கதாப்பாத்திரத்தில் நடித்துள்ளனர். இத்திரைப்படத்தை அல்பி அசரப் இயக்கி, சித்திக் இலால் மற்றும் கோகுல கிருஷ்ணா (வசனம்) ஆகியோர் எழுதி, ஆர். பி. சௌத்ரியால் தயாரிக்கப்பட்டது. எஸ். பாலகிருஷ்ணன் இசையமைப்பு, ஜோசப் மற்றும் வி. சேகரின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 12, 1991 அன்று வெளியானது.

## வரலாறு
இத்திரைப்படமானது 1990 ஆம் ஆண்டில் வெளியான மலையாள மொழித் திரைப்படமான *இன் ஹரிஹர் நகர்* படத்தின் மறு தயாரிப்புப் படமாகும்.

## நடிகர்கள்
* ஆனந்த் பாபு - மகாதேவன்
* சுகன்யா - சோபனா
* விவேக் - கோபால்
* சார்லி - ஆனந்த்
* பாண்டியன் - சிவா
* நெப்போலியன் - ஜான் பீட்டர்
* சுமித்ரா - சிவாவின் அம்மா
* எஸ். எஸ். சந்திரன்

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:சுமித்ரா நடித்த திரைப்படங்கள்
1911 இற்கு முந்தைய சீனாவின் இராணுவ வரலாறு

சீனாவைக் கைப்பற்றும்போது மங்கோலியர்கள் வெடிமருந்து ஆயுதமான இடிவிபத்து குண்டுகளை எவ்வாறு உருவாக்குவது என்பதைக் கற்றுக்  கொண்டனர். ஆயிரக்கணக்கான சீன காலாட்படை மற்றும் கப்பற்படையினரை மங்கோலிய இராணுவத்தில் சேர்த்துக் கொண்டனர். மங்கோலியர்கள் பயன்படுத்த ஆரம்பித்த மற்றொரு ஆயுதம் சரசன்கள் பயன்படுத்திய நிகர் நிலையழுத்த எறிகணை ஏவிகள் (trebuchets) ஆகும். இதை இசுலாமியப் பொறியாளர்கள் உருவாக்கினர். இந்த ஆயுதங்கள் சியாங்க்யாங் முற்றுகையில் முக்கியப் பங்காற்றின. சியாங்க்யாங் வெற்றி மங்கோலியர்களின் சாங் வம்ச வெற்றியின் ஆரம்பமாக அமைந்தது.

## உசாத்துணை

பகுப்பு:இராணுவ வரலாறு
திண்ம அமிலம்

**திண்ம அமிலங்கள்** (*Solid acids*) வேதிவினை ஊடகத்தில் கரையாத அமிலங்கள் ஆகும். அவை பெரும்பாலும் பலபடித்தான வினையூக்கிகளில் பயன்படுத்தப்படுகின்றன.

## உதாரணங்கள்
பெரும்பாலான திட அமிலங்கள் பொதுவாக கரிம அமிலங்களாகும், இதில் ஆக்சாலிக் அமிலம், டார்டாரிக் அமிலம், சிட்ரிக் அமிலம், மாலிக் அமிலம், முதலியனவும் சிலிகோ-அலுமினேட்டுகள் (செயோலைற்றுகள், அலுமினா, சிலிகோ-அலுமினோ-பாசுபேட்டு) உள்ளிட்ட லூயிசு அமிலங்களாக செயல்படுகின்ற ஆக்சைடுகள் மற்றும் சல்பேட்டட் சிர்கோனியா ஆகியவையும் உள்ளடங்கும். டைட்டானியா, சிர்கோனியா மற்றும் நியோபியா உள்ளிட்ட பல மாற்ற உலோக ஆக்சைடுகள் அமிலத்தன்மை கொண்டவை. இத்தகைய அமிலங்கள் பிளத்தல் வேதிவினைகளில் பயன்படுத்தப்படுகின்றன. சல்போனேட்டட் பாலிஸ்டிரீன், திண்ம பாசுபோரிக் அமிலம், நியோபிக் அமிலம் மற்றும் ஹீட்டோரோ பாலிஆக்ஸோமெட்டலேட்டுகள் உட்பட பல திண்ம ப்ரான்ஸ்டெட் அமிலங்கள் தொழில்துறையிலும் பயன்படுத்தப்படுகின்றன. 

## பயன்பாடுகள்
திட அமிலங்கள் பல தொழில்துறை வேதியியல் செயல்முறைகளில் வேதி வினையூக்கத்தில் பயன்படுத்தப்படுகின்றன, பெட்ரோலியம் சுத்திகரிப்பதில் பெரிய அளவிலான வினையூக்கிகள் முன்னிலையிலான சிதைவு வினைகள் முதல் பல்வேறு நுண்ணிய வேதிப்பொருள்களின் தொகுப்பு முறை தயாரிப்பு வரை இவை பயன்படுகின்றன. 

ஒரு பெரிய அளவிலான பயன்பாடு அல்கைலேற்றம் ஆகும், எ.கா. பென்சீன் மற்றும் எத்திலீன் ஆகியவற்றின் கலவை எத்தில்பென்சீனைக் கொடுக்கிறது. மற்றொரு பயன்பாடு சைக்ளோயெக்சனோன் ஆக்சைமை கேப்ரோலாக்டமாக மறுசீரமைப்பதாகும்.  பல ஆல்கைல் அமீன்கள் திண்ம அமிலங்களால் வினையூக்கப்பட்டு, ஆல்கஹாலின் அமீனேற்றம் மூலம் தயாரிக்கப்படுகின்றன.

திண்ம அமிலங்களை எரிபொருள் கலங்களில் மின்பகுபொருளாகப் பயன்படுத்தலாம். 

## மேற்கோள்கள்

பகுப்பு:அமில வினையூக்கிகள்
பகுப்பு:அமில-கார வேதியியல்
பகுப்பு:காடிகள்
தென் ஆப்பிரிக்காவின் நட்சத்திரம் (வைரம்)

**தென் ஆப்பிரிக்காவின் நட்சத்திரம்** ( **Star of South Africa**) இது **டட்லி வைரம்** என்றும் அழைக்கப்பட்ட ஒரு வைரம் ஆகும். இது 1869 ஆம் ஆண்டில் ஆரஞ்சு ஆற்றின் கரையில் ஒரு ஆடு மேய்ப்பனான கிரிகோ என்ற சிறுவனுக்கு கிடைத்தது. இது 47.69 காரட் (9.538 கிராம்) எடையுடைய ஒரு வெள்ளை வைரம் ஆகும். வெட்டப்படுவதற்கு முன் இருந்த வைரக் கல்லானது 83.5 காரட் (16.70 கிராம்) எடையுடன் இருந்தது. இந்த பெரிய வைரக் கல் கண்டுபிடிப்பானது மேலும் பலரை அப்பகுதியில் வைர வேட்டையில் ஈடுபடத் தூண்டியது.

கல்லை வைத்திருந்த மேய்ப்பனுக்கு 500 ஆடுகள், 10 எருதுகள், ஒரு குதிரை ஆகியவற்றைக் கொடுத்து ஸ்கால்க் வான் நைகெர்க் என்பவர் வாங்கினார். இவர் இதற்கு முன் தன் பக்கத்து வீட்டில் வசித்த பதினைந்து வயது சிறுவனிடம் இருந்து  21.25 கேரட் (4.25 கிராம்) எடையுள்ள வைரத்தை (யுரேகா வைரம்) வாங்கி நல்ல விலைக்கு விற்றார்.

இக்கல்லை ஸ்கால்க் வான் நைகெர்க்  £11,200 க்கு லிப்சன்ஃபீல்ட் சகோதரர்களிடம்  விற்றார். லிப்சன்ஃபீல்ட் சகோதரர்கள் இதை இங்கிலாந்துக்கு எடுத்துச் சென்றனர். அங்கு இக்கல் இருமுறை கைமாறியது. இறுதியாக டூட்லியின் கவுண்டெஸ் ஆஃப் டியூட்லியால் 25,000 பவுண்டுகளுக்கு வாங்கப்பட்டது.  வில்லியம் வார்ட்டால் வாங்கப்பட்ட இந்த வைரமானது 95 சிறுசிறு வைரங்களாக மாற்றப்பட்டு  தலை ஆபரணத்தில் பதிக்கப்பட்டது.

## மேற்கோள்கள்

பகுப்பு:தனிப்பட்ட வைரங்கள்
சிங்கமுத்து

**சிங்கமுத்து** (Singamuthu, பிறப்பு: 08 திசம்பர், 1958) என்பவர் ஓர் இந்திய தமிழ்த் திரைப்பட நடிகர் ஆவார். இவர் தமிழ்த் திரைப்படங்களில் அதிகளவில் நகைச்சுவை வேடங்களிலே நடித்து வருகிறார். இவர் சூர்ய வம்சம் (1997), நீ வருவாய் என (1999) , ராஜா ராணி போன்ற முதன்மை திரைப்படங்களில் நடித்துள்ளார்.

## வாழ்க்கை வரலாறு
இவர் திசம்பர் 08, 1958 ஆம் ஆண்டு மதுரை மாவட்டத்தில் உள்ள திருமங்கலத்தில் பிறந்தார். இவர் 1987 ஆம் ஆண்டு வெளியான *நேரம் நல்லா இருக்கு* என்னும் திரைப்படத்தில் நகைச்சுவை வேடங்களில் நடித்து திரைப்படத்துறைக்கு அறிமுகமானார். இவருக்கு வாசன் கார்த்திக் என்னும் மகன் உள்ளார். இவர் 2007 ஆம் ஆண்டு வெளியான *[[மா மதுரை]]* என்னும் திரைப்படத்தில் நடித்துள்ளார்.

## நில மோசடி வழக்கு
இவரும் நகைச்சுவை நடிகரான வடிவேலும் பெரும்பாலான திரைப்படங்களில் ஒன்றாக நகைச்சுவை வேடங்களில் நடித்துள்ளனர். அதன் பின்பு இருவரும் நண்பர்களாகவே திரைப்படத்துறையில் வலம் வந்தனர். இந்நிலையில் நடிகர் வடிவேலு நீதிமன்றத்தில் வழக்கு ஒன்று தாக்கல் செய்து இருந்தார். அதில், சென்னையை அடுத்துள்ள படப்பையில் தனக்கு சொந்தமான 3.52 ஏக்கர் நிலத்தை நல்ல விலைக்கு விற்றுத் தருவதாக கூறி, பவர் ஆஃப் அட்டார்னி வாங்கிக் கொண்டு, சிங்கமுத்து அதனை வேறு ஒருவருக்கு ரூ.1.93 கோடிக்கு விற்றுவிட்டு தன்னை ஏமாற்றிவிட்டதாக வடிவேலு குற்றம்சாட்டியிருந்தார். மேலும், இன்னொரு இடத்தை போலி ஆவணங்களை காட்டி தன்னிடம் ரூ.12 லட்சத்துக்கு விற்றதாகவும் குறிப்பிட்டிருந்தார்.

## கைது
அதன் பிறகு நடிகர் வடிவேலுவின் மேலாளர் சிங்கமுத்து மீது காவல் நிலையத்தில் கொலை மிரட்டல் புகார் ஒன்றைக் கொடுத்தார். அதன் பெயரில் நடிகர் சிங்கமுத்து மே 16, 2010 அன்று திடீரென கைது செய்யப்பட்டு 13 நாள் சிறைக் காவலில் புழல் சிறையில் அடைக்கப்பட்டார்.

## வழக்கில் சமரசம்
இந்த வழக்கின் விசாரணையானது சூலை 26, 2018 அன்று நீதிமன்றத்தில் விசாரணைக்கு வந்தது. அதில் ஆஜரான வடிவேலு நிலப் பிரச்சினையில் தாங்களே பேசி சமரசம் செய்து கொண்டதாகவும், இருதரப்பும் வழக்கை வாபஸ் பெறுவதாகவும் தெரிவித்தனர். இதனால் வழக்கை முடித்து வைத்து நீதிமன்றம் உத்தரவிட்டது.

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:தமிழ் நகைச்சுவை நடிகர்கள்
பகுப்பு:மதுரை மாவட்ட மக்கள்
யுரேகா வைரம்

**யுரேகா வைரம்** ( **Eureka Diamond** ) என்பது தென்னாப்பிரிக்காவில் கண்டுபிடிக்கப்பட்ட முதல் வைரம் ஆகும்.  இது முதலில் 21.25 காரட் (4.250 கிராம்) எடை தொண்டதாக இருந்தது. பின்னர் இது 10.73 காரட் (2.146 கிராம்) எடையில் வெட்டப்பட்டு பட்டைத்தீட்டப்பட்டது.  தற்போது இது தென்னாப்பிரிக்காவின், கிம்பெர்லி நகரத்தில் உள்ள மைன் அருங்காட்சியகத்தில் காட்சிக்கு வைக்கப்பட்டுள்ளது. தென் ஆப்பிரிக்காவில் இந்த வைரம் கண்டுபிடிக்கப்பட்ட பிறகுதான் அங்கு வைர அகழ்வுகள் பெருகி  தேசத்தின் தலையெழுத்து, பொருளாதாரம், மக்களின் வாழ்க்கை எல்லாமே மாறியது.

## கண்டுபிடிப்பும் அடையாளம் காணுதலும்
பதினைந்து வயது எராமஸ் ஜேக்கப்ஸ் என்ற சிறுவன் 1867 ஆம் ஆண்டு ஹப்டவுனுக்கு அருகே வைரம் என்று தெரியாமலேயே ஆரஞ்சு ஆற்றங்கரையில் யுரேகா வைரத்தைக் கண்டுபிடித்தான். விரைவில் அதை அவனின் பக்கத்து வீட்டில் இருந்த ஸ்கால்க் வான் நைகெர்க் என்பவர் வாங்கிக்கொண்டார். அவர் அக்கல்லை ஆராய்வதற்காக ஜான் ஓ’ரெய்லி என்ற வியாபாரியிடம் கொடுத்தார். அவர் இது ஒரு வைரக்கல்லாக இருக்கக்கூடும் என்று தான் நம்புவதாக கூறி,  கிரஹாம்ஸ்டன் நகரத்தில் வசிக்கும் வில்லியம் அதெர்ஸ்டோன் என்ற ஆய்வாளருக்கு சாதாரண அஞ்சலில் அனுப்பி வைத்தார். இக்கல்லை ஆராய்ந்த அதெர்ஸ்டோன் இது 21.25 கேரட் (4.25 கிராம்) எடையுள்ள வைரம் என உறுதிபடுத்தினார்   (சில தரவுகள் இது 24 காரட் (4.8 கிராம்) எடை கொண்டதாக கூறுகின்றன).

## முதல் விற்பனையும், தற்போதைய நிலையும்
1867இல் நடந்த பாரிசு பன்னாட்டுக் கண்காட்சியில் யுரேகா வைரம் காட்சிக்கு வைக்கப்பட்டது. இல்லை, யுரேகா வைரத்தின் மாதிரிதான் அங்கே வைக்கப்பட்டது என்றும், உண்மையான வைரம், விக்டோரியா ராணி பரிசோதிப்பதற்காக பிரிட்டனின் வின்ட்சர் கோட்டைக்கு அனுப்பி வைக்கப்பட்டது என்று சிலதரவுகள் கூறுகின்றன. தென்னாப்பிரிக்கவுக்குத் திரும்பிய யுரேகா வைரத்தை அப்போது கேப்காலனியின் ஆளுநராக இருந்த சர் பிலிப் வொட்ஹவுஸ்  £500 க்கு வாங்கினார். சர் பிலிப் அதை ஐக்கிய இராச்சியத்துக்குக் கொண்டு சென்றார். அங்கு 100 ஆண்டுகளாக அது இருந்தது, அந்த நேரத்தில் யுரேகா வைரம் அழகான வடிவில் வெட்டப்பட்டது. ஒரு கையணியில் பொருத்தப்பட்டிருந்த நிலையில் யுரேகா வைரமானது, 1947 ஏப்ரல் 16 அன்று லண்டனில் கிருஷ்டி ஏல நிறுவனத்தால் ஓர் ஏலத்தில்  £ 5,700 க்கு விற்கப்பட்டது. யுரேகா கண்டெடுக்கப்பட்ட நூறாவது ஆண்டான 1967 ஆண்டில் டி பியர்ஸ் நிறுவனம் அதனை வாங்கி, தென்னாப்பிரிக்க மக்களுக்கு நன்கொடையாக அளித்தது. தற்போது  கிம்பெர்லி நகர அருங்காட்சியத்தில் யுரேகா வைரம் காட்சிக்கு வைக்கப்பட்டுள்ளது.

## மேற்கோள்கள்

பகுப்பு:தனிப்பட்ட வைரங்கள்
கதிர் (நடிகர்)

**கதிர்** (Kathir) இந்தியத் திரைப்பட நடிகர் ஆவார். இவர்  தமிழ்த் திரைப்படங்களில் நடித்து வருகிறார். 2013 ஆம் ஆண்டில் மத யானைக் கூட்டம் எனும் திரைப்படத்தின் மூலம் அறிமுகமானார். 2015 ஆம் ஆண்டில் வெளியான கிருமி எனும் திரைப்படத்தின் மூலம் பரவலாக அறியப்பட்டார்.

## திரைப்பட வாழ்க்கை
2013 ஆம் ஆண்டில் விக்ரம் சுகுமாரன் இயக்கிய மதயானைக் கூட்டம் திரைப்படத்தின் மூலம் அறிமுகமானார். இதனை ஜி. வி. பிரகாஷ் குமார் தயாரித்தார். இந்தத் திரைப்படத்திற்கும் கதிரின் நடிப்பிற்கும் நேர்மறையான விமர்சனங்கள் கிடைத்தன. தி இந்து நாளிதழ் கதிர் தனது சிறப்பான திறனை வெளிப்படுத்தியுள்ளார் எனவும், சிஃபி வலைத்தளம் தனது முதல் கதாப்பாத்திரத்தினை சிறப்பாக செய்துள்ளார் எனத் தெரிவித்தது. பின் 2015 ஆம் ஆண்டில் வெளியான கிருமி திரைப்படமும் இவருக்கு பாராட்டுக்களைப் பெற்றுத் தந்தது.

## திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:1992 பிறப்புகள்
கார்பாக்சிபென்சைல்

**கார்பாக்சிபென்சைல்** *(Carboxybenzyl)* என்பது ஒரு கார்பமேட்டு வகைச் சேர்மமாகும். லியோனிதாசு செர்வாசு இதைக் கண்டுபிடித்தார் . கரிமத் தொகுப்பு வினைகளில் அமீன் பாதுகாப்புக் குழுவாக கார்பாக்சிபென்சைல்  பயன்படுத்தப்படுகிறது. பொதுவாக பெப்டைடு தொகுப்பு வினையில் இது பயன்படுத்தப்படுகிறது . வலிமையற்ற காரத்தின் முன்னிலையில் பென்சைல் குளோரோபார்மேட்டுடன் அமீன் செயல்கூறு வினைபுரிவதால் கார்பாக்சிபென்சைல் பாதுகாப்புக்குழு அறிமுகப்படுத்தப்படுகிறது.

:

ஐசோசயனேட்டுடன் பென்சைல் ஆல்ககாலை கர்டியசு மறுசீராக்கல் வினைக்கு உட்படுத்தி மாற்று வழிமுறையில் கார்பாக்சிபென்சைல் பாதுகாப்பு அமீன்கள் உருவாக்கப்படுகின்றன.

மின்னணுகவரிகளிடமிருந்து அமீன்களைப் பாதுகாக்க இது பயன்படுத்தப்படுகிறது. வினையூக்க ஐதரசனேற்றம் அல்லது ஐதரசன்புரோமைடுடன் சேர்த்து சூடுபடுத்தினால் பாதுகாக்கப்பட்ட அமீனை பாதுகாப்பு நீக்கம் செய்ய இயலும். இவ்வினையில் முதலில் விளிம்புநிலை கார்பமிக் அமிலம் உற்பத்தியாகி உடனடியாக கார்பாக்சிலேட்டு நீக்கம் நிகழ்ந்து அமீன் தனித்து விடப்படுகிறது.

மேக்சு பெர்க்மானும் கியோனிதாசு செர்வாசும் 1932 ஆம் ஆண்டில் பெப்டைடு தொகுப்பு வினைக்காக இம்முறையை பயன்படுத்தினார்கள் . செர்வாசை நினைவுகூறும் விதமாக இவ்வினையைச் சுருக்கமாக இசட் என்ற ஆங்கில எழுத்தால் அடையாளப்படுத்துகிறார்கள். 

## அமீன் பாதுகாப்பு

   
கார்பாக்சிபென்சைல் குழு பொதுவாக கரிமத்தொகுப்பு வினைகளில் அமீன்களைப் பாதுகாக்கும் குழுவாகப் பயன்படுத்தப்படுகிறது.
 
### பொதுவான அமீன் பாதுகாப்பு முறைகள்

* பென்சைல் குளோரோபார்மேட்டும் தண்ணீரில் உள்ள சோடியம் கார்பனேட்டு போன்ற ஒரு காரமும் 0&nbsp;°செல்சியசில்

* பென்சைல் குளோரோபார்மேட்டும் எத்தில் அசிட்டேட்டில் உள்ள மக்னீசியம் ஆக்சைடும்  70&nbsp;

°செல்சியசில் மீள்வினை

*:

* பென்சைல் குளோரோபார்மேட்டும் என்.என்.டையைசோபுரோப்பைல்யெத்திலமீன், அசிட்டோநைட்ரைல் மற்றும் இசுக்காண்டியம் டிரைபுளோரோமெத்தேன்சல்போனேட்டும்  (Sc(OTf)3) ஈடுபடும் வினை

*:

### பாதுகாப்பு நீக்கம்

பல்வேறு பலேடியம் அடிப்படையிலான வினையூக்கிகளின் முன்னிலையில் ஐதரசனாற்பகுப்பு வினைக்கு உட்படுத்துவது வழக்கமான பாதுகாப்பு நீக்க செயல்முறையாகும். மரக்கரியில் இடப்பட்ட பலேடியத்தை குறிப்பாகக் கூறலாம்

:

மாறாக வலிமையான இலூயிசு அமிலங்கள் பயன்படுத்தப்படுகிறது. வெளியாகும் பென்சைல் கார்போ நேர்மின் அயனியைப் பிடிக்க ஒரு வழியும் கிடைக்கிறது

## மேற்கோள்கள்

பகுப்பு:பாதுகாப்புக் குழுக்கள்
பகுப்பு:கார்பமேட்டுகள்
பகுப்பு:அரோமாட்டிக் சேர்மங்கள்
பகுப்பு:எசுத்தர்கள்
கில்பர்ட் நோய்த்தொகை

**கில்பர்ட் நோய்த்தொகை** *(Gilbert's syndrome)* (**GS**) என்பது மெலிவான கல்லீரல் நோயாகும். இந்நிலையில் கல்லீரல் பித்தத்துகளைச் சரியாகக் கையாள்வதில்லை. பலருக்கு இந்நிலையின்போது அறிகுறிகள் ஏதும் அமைவது இல்லை. மிக அருகிய நிலையில் தோல் அல்லது வெண்விழிப்படலம் மஞ்சளாக அமையலாம். மற்றபடி, சோர்வு, வலிவீனம், வயிற்றுவலி அமையலாம்.

## குறிப்பிடத்தக்க நேர்வுகள்

* நெப்போலியன் I, பிரான்சு
* ஆர்த்தர் கார்ன்பெர்கு, உடலியல் அல்லது மருத்துவம் சார்ந்த நோபல் பரிசு வென்றவர், 1959
* நிக்கி ஒயர், மானிக் தெரு போதகர்
* அலெக்சாந்தர் தொல்கோபொலோவ் பூப்பந்தாட்டக்காரர்
* யோனாசு போல்கர், கிரேண்டு பிரிக்சு பொறிமிதி வண்டி பந்தயக்காரர்

## மேற்கோள்கள்

## வெளி இணைப்புகள்

*Gilbert's Syndrome BMJ Best Practices monograph

பகுப்பு:துணைச் செரிப்புச் சுரப்பிக் கோளாறுகள்
பகுப்பு:கல்லீரலியல்
பகுப்பு:குருதி வளர்சிதைமாற்றக் கோளாறுகள்
பகுப்பு:மரபியல் கோளாறுகள்
பகுப்பு:குழந்தை மருத்துவம்
ஆன் போ ஜேயுன்

**ஆன் போ ஜேயுன்** () (பிறப்பு: மே 16, 1988) என்பவர் ஒரு தென் கொரிய நாட்டு நடிகர் மற்றும் வடிவழகர் ஆவார். இவர் தனது திரைப்பயணத்தை முதலில் ஒரு விளம்பர வடிவழகராக அறிமுகமானார். அதைத் தொடர்ந்து 2014ஆம் ஆண்டு முதல் 'கோல்டன் கிராஸ்', இட்டாவோன் கிளாஸ் (2020) போன்ற பல தொலைக்காட்சி தொடர்களிலும் மற்றும் 2016 ஆம் ஆண்டு 'ஹியா' என்ற திரைப்படத்திலும் நடித்ததன் மூலம் அறியப்படும் நடிகர் ஆனார்.

## ஆரம்ப கால வாழ்க்கை
இவர் 16 மே 1988 ஆம் ஆண்டு, தென் கொரியாவில் உள்ள புசானில் பிறந்தார். தனது உயர்கல்வியை பூசன் ஸ்போர்ட்ஸ் உயர்நிலைப் பள்ளியில் படித்து பட்டம் பெற்றார்.  இவர் அமெச்சூர் குத்துச்சண்டை போட்டிகளில் பங்கேற்று தங்கப் பதக்கம் வென்றுள்ளார் என்பது குறிப்பிடத்தக்கது.

## தனிப்பட்ட வாழ்க்கை
இவர் ஆகத்து 3, 2023 அன்று, பிளாக்பிங் குழுவின் கே-பாப் பாடகிமற்றும் நடிகை ஜிசூவுடன்  டேட்டிங் செய்வதை இவரின் நிறுவனம் உறுதிப்படுத்தியது. பின்னர் உறவு சுமார் இரண்டு மாதங்களுக்கு பிறகு இவர்களின் நேர இன்மை மற்றும் கால அட்டவணையின் காரணமாக இவர்கள் பிரிந்து சென்றனர்.

## மேற்கோள்கள்

## வெளி இணைப்புகள்
* Ahn Bo-hyun at FN Entertainment
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பிரானெரைட்டு

**பிரானெரைட்டு** *(Braunerite)* என்பது K2Ca(UO2)(CO3)3•6H2O என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். நீரேற்று யுரேனைல் கார்பனேட்டு கனிமமாக இக்கனிமம் வகைப்படுத்தப்படுகிறது. செக் குடியரசின் வரலாற்று முக்கியத்துவம் பெற்ற மண்டலமான மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கப் பணியாளர்களுடன் சேர்ந்து செக் குடியரசின் அறிவியல் கல்வி அகாதமியின் ஒரு பிரிவான இயற்பியல் நிறுவனத்தைச் சேர்ந்த யாக்கூப் பிளாசில் முதன்முதலில் இக்கனிமத்தைக் கண்டறிந்தார்.

பன்னாட்டு கனிமவியல் சங்கம் பிரானெரைட்டு கனிமத்தை Bun என்ற குறியீட்டால் அடையாளப்படுத்துகிறது.

பிரானெரைட்டு படிகங்கள் மஞ்சள் நிறத்தில் கண்ணாடி போல பளபளப்பாகக் காணப்படுகின்றன. வேதியியல் முறைப்படி லைன்கைட்டு கனிமத்தை இக்கனிமம் ஒத்துள்ளது. செக் குடியரசின் தலைநகரான பிராகாவில் அமைந்துள்ள தேசிய அருங்காட்சியகத்தில் கனிமவியல் மற்றும் பாறையியல் துறையில் இக்கனிமத்தின் படிவுகள் சேகரித்து வைக்கப்பட்டுள்ளன. லாசு ஏஞ்சல்சு மாகானத்தின் இயற்கை வரலாற்று அருங்காட்சியகத்திலும் இக்கனிமப் படிவுகள் சேகரிக்கப்பட்டுள்ளன.

## அமைவிடம்

செக் குடியரசில் உள்ள மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கம் இக்கனிமத்தின் இருப்பிடமாகும். 

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:யுரேனியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
இட்ரோகும்மைட்டு

**இட்ரோகும்மைட்டு** *(Yttrogummite)* என்பது இட்ரியம் தனிமத்தின் கும்மைட்டு வகை கனிமமாகும். அதிக அளவிலான இட்ரியம் மண்ணைக் கொண்டிருக்கும் இது ஓர் அரிய கனிமச் சேர்மமாகும். இட்ரியம் யுரேனைட்டின் மாற்று விளைபொருளாக இட்ரோகும்மைட்டு கருதப்படுகிறது .

1870 ஆம் ஆண்டுகளில் அடால்ப் எரிக்நார்தென்சுகியோல்டு என்ற புவியியலாளர் நார்வே நாட்டைச் சேர்ந்த அரெந்தாலில் இதைக் கண்டறிந்தார் . 

= மேற்கோள்கள் ==

பகுப்பு:இட்ரியம் கனிமங்கள்
பகுப்பு:யுரேனியம் கனிமங்கள்
வையார்டைட்டு

**வையார்டைட்டு** *(Wyartite)* என்பது CaU5+(UO2)2(CO3)O4(OH)•7H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1902-1992 ஆண்டு காலத்தைச் சேர்ந்த பிரான்சு நாட்டுக் கனிமவியலாளர்  யீன் வையார்ட்டு இக்கனிமத்தைக் கண்டறிந்த காரணத்தால் வையார்டைட்டு என்ற பெயர் இக்கனிமத்திற்குச் சூட்டப்பட்டது. கருப்பு, கருமை கலந்த பச்சை அல்லது கருமை கலந்த ஊதா நிறத்தில் ஒளிகசியும் அல்லது ஒளிபுகா செஞ்சாய்சதுர படிகங்களாக 3-4 என்ற மோவின் கடினத்தன்மையும் கொண்டு வையார்டைட்டு காணப்படுகிறது. லாந்தினைட்டு, வையார்டிட்டு, வையார்டிட்டா என்ற வேரு பெயர்களாலும் இக்கனிமம் அறியப்படுகிறது. கோங்கோ நாட்டின் கட்டாங்கா மாகாணம் சிங்கோலோப்வே சுரங்கத்தில்  ரூதர்போர்ட்டின் கனிமத்துடன் வையார்டைட்டு காணப்படுகிறது

வையார்டைட்டு கனிமத்தின் கட்டமைப்பை உறுதிபடுத்தும் ஆய்வுகள் யுரேனியத்தின் ஐந்திணைதிற கனிமத்திற்கு ஆதாரமாக உள்ளன. பிற யுரேனியம் கனிமங்கள் போல இதுவும் ஒரு கதிரியக்கத்தன்மை கொண்ட கனிமமாகும்.
  
பன்னாட்டு கனிமவியல் சங்கம் வையார்டைட்டு கனிமத்தை Wya என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:யுரேனியம் கனிமங்கள்
பகுப்பு:கால்சியம் கனிமங்கள்
பகுப்பு:கார்பனேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:யுரேனைல் சேர்மங்கள்
பகுப்பு:யுரேனியம்(V) சேர்மங்கள்
வனேயுரேலைட்டு

**வனேயுரேலைட்டு** *(Vanuralite)*  என்பது Al(UO2)2(VO4)2(OH)•11(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மஞ்சள் நிறத்தில் படிகங்களாகக் காணப்படும் இக்கனிமத்தினுடைய மோவின் கடினத்தன்மை மதிப்பு 2 ஆகும். கனிமத்தின் இயைபிலிருந்து இக்கனிமத்திற்கான பெயர் வரப்பெற்றுள்ளது. 

## மேற்கோள்கள்
*Handbook of Mineralogy 
*Mindat.org
*Webmineral data

பகுப்பு:யுரேனியம்(VI) கனிமங்கள்
பகுப்பு:வனேடேட்டுகள்
பகுப்பு:ஒற்றைச்சரிவச்சுக் கனிமங்கள்
டுரூரி ஆர்கிட்

**டுரூரி ஆர்கிட்** (***Paphiopedilum druryi***) என்பது ஒரு காலணி ஆர்கிட் ஆகும். இது தென்னிந்தியாவின், திருவாங்கூர் மலைப்பகுதிகளில் காணப்படுகிறது. தென்னிந்தியாவில் உள்ள ஒரே காலணி ஆர்கிட் வகை இதுவாகும்.

19ஆம் நூற்றாண்டில் பிரித்தானிய இராணுவ அதிகாரியான கர்னல். ஹீபர் டுரூரி தென்னிந்தியக் காடுகளில் உள்ள தாவரங்களைப் பதிவு செய்ய பயணித்தபோது,  அகத்தியமலையில் இருக்கும் இந்த காலணி ஆர்கிடைக் கண்டறிந்தார். இவர் 1873இல்  எழுதிய ‘தி ஹேண்ட்புக் ஆஃப் இந்தியன் ஃபுளோரா’ (The Handbook of Indian Flora) என்ற நூலில் இந்தச் செடியைப்பற்றி விவரித்தார். அவரது பெயரே இந்தச் செடிக்குச் சூட்டப்பட்டது. 
## விளக்கம்
இந்தத் தாவரமானது மண்ணுக்கு அடியிலேயே இருக்குமென்றும் பூ மலரும்போது மட்டும் (அக்டோபர் - நவம்பர் மாதங்களில்) ஒரு சிறிய தென்னங்கன்று உருவில் தரைக்கு மேல தோன்றும் என்றும் கூறப்படுகிறது.
## மேற்கோள்கள்

## வெளி இணைப்புகள்

* https://archive.org/stream/lillustrationhor24lema#page/12/mode/1up

பகுப்பு:மலர்கள்
பகுப்பு:தமிழ்நாட்டின் தாவரங்கள்
சாளர அடிப்பாளம்

**சாளர அடிப்பாளம்** (SILL SLAB) என்பது சாளரத்தின் கீழ் மட்டத்தில் சுவரில் மூன்று அங்குல கனத்துக்கு இடப்படும் கான்கிரீட் வாற்பு ஆகும். இதந்த காங்கிரீட் வாற்பானது சாளர இடைவெளியைத் தாண்டி முக்கால் அடிவரையில் இடப்படும். புதியதாக கட்டப்பட்ட வீட்டின் சாரளத்தின் கீழ்புற மூலைகளில் 45 பாகை கோணத்தில் விரிசல் ஏற்படாமல் இருக்க இந்தக் கட்டுமானம் உதவுகிறது. சாளரத்துக்காக விடப்பட்ட இடைவெளியின் ஓரத்தில் உள்ள செங்கல் கட்டுமானத்தின் மீது சாளர இடைவெளிக்கு மேல் உள்ள கட்டிடத்தின் ஒட்டுமொத்த எடையும் நேரடியாக அங்கு இறங்குவதால் ஏற்படக்கூடிய அழுத்தம் தாங்காமல் இந்த விரிசல் ஏற்படுகிறது. இந்த அழுத்தத்தை ஏற்றுக் கொள்ளும் வகையில் சாளர அடிப்பாளம் அமைக்கப்படுகிறது.
## மேற்கோள்கள்

## வெளி இணைப்புகள்
சாளர அடிப்பாளத்தின் தேவை என்ன  யூடியூப் காணொளி

பகுப்பு:கட்டடத் தொழில்நுட்பம்
சியு சுஜி

thumb
**சியு சுஜி** (; 1148 – 23 சூலை 1227), அல்லது **சாங்சுன் சி** (தாவோயியப் பெயர்) (), என்று அழைக்கப்படுபவர் ஒரு தாவோயியத் துறவி ஆவார். இவர் வாங் சோங்யங் என்பவரின் சீடர் ஆவார். வடக்கின் ஏழு உண்மையான தாவோயியத் துறவிகளில் இவர் மிகப் பிரபலமானவர் ஆவார். இவர் தாவோயியப் பிரிவான டிராகன் கேட் பிரிவை நிறுவினார். இதன் காரணமாக பெரிய அளவில் மக்களை ஈர்த்தார். 

## உசாத்துணை

## வெளி இணைப்புகள்

* Introduction to Quanzhen Daoism and the Dragon Gate Tradition
* The Travels of Ch'ang Ch'un to the West, 1220-1223, recorded by his disciple Li Chi Ch'ang, translated by E. Bretschneider (includes a translation of Genghis Khan's letter of invitation)
* Qiuchuji's story including timeline and comics - but only the Chinese section works
* The Perfect Man of Eternal Spring Qiu Chuji (In Chinese.)

பகுப்பு:1148 பிறப்புகள்
பகுப்பு:1227 இறப்புகள்
கஷ்ருட்

**கஷ்ருட்** (***கஷ்ருத்*** அல்லது ***கஷ்ருஸ்***, ) என்பது யூத மத உணவு விதிகள் ஆகும். *ஹலக்கா* (யூத விதி) அடிப்படையிலான உணவு **கோஷெர்** (ஆங்கிலம்: , ) என்றழைக்கப்படுகிறது. இது *கஷெர்* () என்கிற யூதச் சொல்லின் ஐரோப்பிய யூத உச்சரிப்பு ஆகும். இதன் பொருள் "தகுந்த" (இவ்விடத்தில் உண்ணத் தகுந்த) என்பது ஆகும்.

## உசாத்துணை

## மேற்கோள்கள்

பகுப்பு:யூத கலாச்சாரம்
இந்திய அரசியலில் பெண்களின் பங்கு

**அரசியல் பங்களிப்பு** எனும் சொல் மிகப்பரந்த பொருளுடையது. இச்சொல் ஓட்டுரிமையை மட்டும் குறிப்பதன்று.  ஆனால் அதேவேளை முடிவெடுக்கும் நடவடிக்கைகள், அரசியல் செயல்பாடுகள், அரசியல் விழிப்புணர்வு ஆகிய இன்னும் பலவற்றைக் குறிப்பதாகும்.  இந்தியாவில் பெண்கள் ஓட்டுப்போடுதல், சிறிய அளவில் பொதுத்துறை நிறுவனங்கள் நடத்துதல், அரசியல் கட்சிகள் ஆகியவற்றில் ஆண்களை விட அதிகம் பங்குகொள்கின்றனர்.  அரசியல் செயல்பாடு என்பது பொதுவாகப் பெண்களின் அரசியல் பங்களிப்புகளில் வலிமையானதாக இருப்பதில்லை. அரசியலில் நிலவும் பாலின சமத்துவமினைக்கு எதிராகவே இந்திய அரசாங்கம் பெண்களுக்கு உள்நாட்டு அரசியலில் இட ஒதுக்கீட்டை வழங்கியது. 2014 நாடாளுமன்ற பொதுத் தேர்தலில் ஆண்களின் வாக்குப்பதிவு 67.09 % ஆகவும், பெண்கலின் வாக்குப்பதிவு 65.63% ஆகவும் இருந்தது. இந்தியா, நாடாளுமன்றத்தில் பெண்களின் பிரதிநிதித்துவ எண்ணிக்கை அடிப்படையில் கீழிருந்து 20 ஆவது தரநிலையில் உள்ளது.
இந்தியாவில் பெண்கள் குடியரசுத்தலைவராகவும், இந்தியாவின் பிரதம மந்திரியாகவும், பல்வேறு மாநிலங்களில் முதலமைச்சர்களாகவும் இருந்துள்ளனர்.  இந்திய வாக்காளர்கள் மாநில சட்டமன்றம், தேசிய நாடாளுமன்றம் ஆகியவற்றுக்காக பல ஆண்டுகளாகப் பெண்களைத் தேர்ந்தெடுத்துள்ளனர்.

## பெண்களின் அரசியலமைப்பு உரிமை
 
இந்தியப் நாடாளுமன்றஅமைப்பால் நிறுவப்பட்ட இந்திய அரசியலமைப்பானது, தன் குடிமக்களுக்கு தேர்ந்தெடுக்கும் உரிமை, பேச்சுரிமை, கழகங்களை உருவாக்குதல், ஓட்டுரிமை ஆகிய உரிமைகளை உறுதிப்படுத்துகிறது. இந்திய அரசியலமைப்பானது  பாலினம், வகுப்புப் பாகுபாடுகளைத் தடைசெய்தல், உழைப்புச் சுரண்டல் மற்றும் ஆள்கடத்தல் ஆகியவற்றுக்குத் தடை, பெண்களை இட ஒதுக்கீடு மூலம் தேர்ந்தெடுத்தல் ஆகிய நடவடிக்கைகள் மூலம் பாலினச் சமத்துவமின்மையை ஒழிக்க முயன்றுவருகிறது.

சம ஊதியம், இலவச சட்ட உதவி, மனிதாபிமான அடிப்படையில் வேலை, மகப்பேறுகால நிவாரணங்கள், கல்வி மற்றும் வேலைக்கான உரிமை,  வாழ்க்கைத் தரத்தை மேம்படுத்தல் ஆகியவற்றின் மூலம் இந்தியாவில் பாலின, வர்க்க சமத்துவத்தை மேம்படுத்துவதற்காக மாநில அரசுகளை இந்திய மத்திய அரசு இயக்கிவருகிறது.

இருபதாம் நூற்றாண்டின் முற்பகுதியில் இந்தியா பிரித்தானியர்களிடமிருந்து விடுதலை அடையவேண்டும் என்பதை ஆதரித்து இந்தியச் சுதந்திரப் போராட்டாத்தில் பெண்கள் கணிசமான அளவில் பங்களித்தனர். சுதந்திரமானது இந்திய அரசியல் அமைப்பின் மூலமாக பாலினச் சமத்துவமின்மையைக் கொண்டுவந்தது. ஆயினும் வரலாற்றின் அடிப்படையில் இந்திய அரசியலில் பெண்களின் பங்கானது மிகவும் குறைவாகும்.

## மேற்கோள்கள்

பகுப்பு:இந்திய அரசியல்
கியூரைட்டு

**கியூரைட்டு** *(Curite)* என்பது Pb3(UO2)8O8(OH)6•3(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். காரீய யுரேனியம் ஆக்சைடு கனிமமாக இக்கனிமம் வகைப்படுத்தப்படுகிறது. கதிரியக்கத்திறகாக அறியப்படும் இயற்பியலாளர்கள் மேரி மற்றும் பியேர் கியூரி ஆகியோரின் நினைவாக இக்கனிமத்திற்கு கியூரைட்டு என்ற பெயர் சூட்டப்பட்டது. சிங்கோலோப்வெ சுரங்கப் பகுதியில் இக்கனிமம் கிடைகிறது .  

## மேற்கோள்கள்

பகுப்பு:ஈயக் கனிமங்கள்
பகுப்பு:ஆக்சைடு கனிமங்கள்
பகுப்பு:யுரேனியம்(VI) கனிமங்கள்
பகுப்பு:நேர்ச்சாய்சதுரக் கனிமங்கள்
சகிப்புத்தன்மை

**சகிப்புத்தன்மை** என்பது பிடிக்காத அல்லது ஏற்காத ஒரு செயல், பொருள், அல்லது நபரை, அவற்றிற்கான அனுமதியை மறுக்கக் கூடிய நிலையில் உள்ள ஒருவர் அவ்வாறு செய்யாமல் இருப்பதாகும். சமய சகிப்புத்தன்மை என்பது பெரும்பான்மை சமயமானது மற்ற சமயங்கள் நீடித்திருக்க கொடுக்கும் அனுமதிக்கு மேல் வேறு எதையும் குறிப்பிடத்தக்க அளவுக்கு அடையாளப்படுத்துவதில்லை. சிறுபான்மை சமயங்கள் தாழ்ந்த, தவறான அல்லது தீயவையாகப் பார்க்கப்படும் போதிலும் இவ்வாறாக அனுமதியாக அடையாளப்படுத்தப்படுகிறது. வரலாற்று ரீதியாக, சகிப்புத்தன்மை தொடர்பான பெரும்பாலான நிகழ்வுகள் மற்றும் குறிப்புகள் பெரும்பான்மையான அரச சமயத்திற்கும், அதை ஒத்த சிறுபான்மையினரின் நிலையையும் கொண்டு குறிப்பிடப்படுகிறது.

## உசாத்துணை

பகுப்பு:மனித உரிமைகள்
பகுப்பு:சமயமும் சமூகமும்
இலானார்கைட்டு

**இலானார்கைட்டு** *(Lanarkite)* என்பது Pb2(SO4)O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். காரீய சல்பேட்டு வகைக் கனிமமாக இக்கனிமம் வகைப்படுத்தப்படுகிறது. இசுக்காட்லாந்து மாகாணமான இலானார்க்சையர் மாகனத்தில் அமைந்துள்ள லெட்டில்சு கிராமத்தில் இலானார்கைட்டு கனிமம் கிடைக்கிறது. இதனாலேயே கனிமத்திற்கு இப்பெயரும் சூட்டப்பட்டது. வெண்மை அல்லது இளம் பச்சை நிறத்தில் ஊசிப் படிகங்களாக ஒற்றைச்சரிவச்சுடன் அரியபட்டகப் படிகங்களாக இக்கனிமம் தோன்றுகிறது. இது கலீனாவின் ஆக்சிசனேற்ற விளைபொருளாகும்.

## மேற்கோள்கள்
*Webmineral
*Mindat

பகுப்பு:ஈயக் கனிமங்கள்
பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பேபியானைட்டு

**பேபியானைட்டு** *(Fabianite)* என்பது  CaB3O5(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெண்மை நிறத்தில் கீற்றுகளாக இக்கனிமம் தோன்றுகிறது. ஒற்றைச்சரிவச்சு பட்டகத்தன்மையுடன் படிகங்களாக  இக்கனிமம் காணப்படுகிறது. ஒளிபுகும் தன்மையுடன் ஒளிரும் தன்மையும், கண்ணாடி போன்ற பளபளப்பும் இதன் இயற்பியல் பண்புகளாகும். 6 என்ற மோவின் கடினத்தன்மை மதிப்பைக் கொண்டுள்ளது. பேபியானைட்டுக்கு கதிரியக்கத்தன்மை கிடையாது. செருமானிய புவியியலாளர் ஆன்சு-யோவாசிம் பேபியான் நினைவாக இக்கனிமத்திற்கு பேபியானைட்டு என்ற பெயர் வைக்கப்பட்டது.  

## மேற்கோள்கள்
*Webmineral Entry
*Mineral Handbook
*
*

பகுப்பு:கால்சியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:பைலோபோரேட்டுகள்
ஏஞ்சல்மன் நோய்த்தொகை

**ஏஞ்சல்மன் நோய்த்தொகை** *(Angelman syndrome)* (**AS**)  நரம்பு மண்டலத்தைத் தாக்கும் ஒரு மரபியல் கோளாறு ஆகும். சிறுவர்கள் மகிழ்ச்சியான ஆளுமையோடு இருப்பார்கள்; இவர்களுக்கு தண்ணீரை மிகவும் பிடிக்கும்.  அறிகுறிகள் ஒராண்டுக்குப் பின்னரே தோன்றும்.

இது பெற்றோரிடம் இருந்து மரபாகக் கையளிக்கப்படுவதில்லை; புதிய சடுதி மாற்றத்தால் விளைகிறது. இது தாயின் குறுமவகம் 15 இன் செயல்படும் பகுதியின்மையால் ஏற்படுகிறது. பெரும்பாலும்,  குறுமவகத்தில் குறிப்பிட்ட மரபன் இல்லாமையால் அல்லது அதன் புதிய சடுதி மாற்றத்தால் ஏற்படுகிறது. சிலவேளைகளில், இது தந்தையிடம் இருந்து குறுமவகம் 15 இன் இருபடிகள் மரபாகப் பெறுவதாலும் தாயிடம் இருந்து குறுமவகம் 15 ஐப் பெறாமையாலும் ஏற்படுகிறது. மரபியல் படியெடுப்பால் தந்தையின் குறுமவகப் பகுதிகள் செயலிழக்கச் செய்யப்படுவதால் மரபனின் செயல்படும் படி எஞ்சாததால் ஏற்படுகிறது. நோயை அறிகுறிகளில் இருந்தும் மரபியல் ஓர்வுகளாலும் அறியலாம்.

இதற்கு மருத்துவம் ஏதும் கிடையாது இதை ஆதரவான அக்கறையால் எதிர்கொள்ளலாம். வலிப்புகளுக்கு வலிப்பு மருந்துகளைப் பயன்கொள்ளலாம். நடக்க இய்ன்மருத்துவமும் அணைப்புப் பட்டைகளையும் பயன்படுத்தலாம்.  இவர்கள் ஓரளவு இயல்பான ஆயுளுடன் வாழ்வர்.

இது 12,000 முதல் 20,000 பேரில் ஒருவருக்கு வரும் வாய்ப்புள்ளது. இது ஆண்களுக்கும் பெண்களுக்கும் சமமான வாய்ப்பில் வருகிறது.  இது இதனை முதலில் 1965 இல் விவரித்த பிரித்தானிய குழந்தை மருத்துவர் ஆரி ஏஞ்சல்மன் பெயரால் அழைக்கப்படுகிறது. "மகிழ்பொம்மை நோய்த்தொகை" எனும் பழைய சொல்லே பொதுவாக ஏற்புடையத்தாக உள்ளது. பிராடர் – வில்லி கூட்டறிகுறி தந்தையிடம் இருந்து இதேபோல குறுமவகம் 15 ஐப் பெறவியலாததால் ஏற்படும் தனி மரபியல் நிலையாகும்.

## அறிகுறிகள்
கீழ்வரும் பகுதிகள் இதன் அறிகுறிகளையும் அவை இந்நிலை அமைந்தவரில் அமையும் சார்பு நிகழ்வடுக்கையும் தருகின்றன.

### நிறைவாக (100%) அமைவன

### அடிக்கடி ( 80% அளவுக்கும் கூடுதலாக)

### 20% முதல் 80% வரை அமைவன

## நோய் உடலியங்கியல்

### நரம்பியல்சார் உடலியங்கியல்

## நோயறிதல்

## மருத்துவம்

## முன்கணிப்பு

## நோய்ப்பரவல்

## வரலாறு

## சமூகமும் பண்பாடும்

## மேற்கோள்கள்

## வெளி இணைப்புகள்

* Angelman Syndrome Foundation US
* Angelman Syndrome Association AUS
* Angelman Syndrome Support Education & Research Trust – UK
*Foundation for Angelman Syndrome Therapeutics
* 
*  GeneReviews/NCBI/NIH/UW entry on Angelman syndrome

பகுப்பு:நரம்பியல் கோளாறுகள்
பகுப்பு:அருகிய நோய்த்தொகைகள்
பகுப்பு:நோய்த்தொகைகள்
பகுப்பு:நரம்பு மண்டலம் தாக்கும் நோய்த்தொகைகள்
பகுப்பு:கற்றல் திறன்குறைவுகள்
பகுப்பு:உளவியல் நோயறிதல்
பகுப்பு:வலிப்பு தரும் கோளாறுகள்
அட்மோன்டைட்டு

**அட்மோன்டைட்டு** *(Admontite)* என்பது MgB6O10•7H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். நீரேறிய மக்னீசியம் போரேட்டுக் கனிமமாக இக்கனிமம் கருதப்படுகிறது. 
## தோற்றம்
கிப்சம், நீரிலி கால்சியம் சல்பேட்டு, அறுநீரிலி கால்சியம் சல்பேட்டு, லோவெயிட், யூக்சிடெரைட்டு, பைரைட்டு குவார்ட்சு படிவுகளுடன் சேர்ந்து கிப்சம் படிவுகளில் அட்மோன்டைட்டு கனிமம் கிடைக்கிறது. 
கனிமத்தைக் கண்டறிந்த ஆத்திரியா நாட்டைச் சேர்ந்த அட்மான்ட்டு என்பவர் நினைவாகவே இக்கனிமம் அட்மோன்டைட்டு என்று பெயரிடப்பட்டது. 

மோவின் கடினத்தன்மை அளவுகோலில் 2 முதல் 10 வரையிலான அளவில் கடினத்தன்மை மதிப்பை இக்கனிமம் பெற்றுள்ளது.  

பன்னாட்டு கனிமவியலாளர் சங்கம் அட்மோண்டைட்டு கனிமத்தை Amt என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:மக்னீசியக் கனிமங்கள்
பகுப்பு:ஒற்றைச்சரிவச்சுக் கனிமங்கள்
அயோடார்கைரைட்டு

**அயோடார்கைரைட்டு** *(iodargyrite)* என்பது AgI என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். அயோடைரைட்டு என்ற பெயராலும் இக்கனிமம் அழைக்கப்படுகிறது. வெள்ளி அயோடைடு சேர்மத்தினுடைய இயற்கையாகத் தோன்றும் கனிம வடிவமாக அயோடார்கைரைட்டு கருதப்படுகிறது.

மோவின் கடினத்தன்மை அளவுகோலில் 1.5 முதல் 2 வரையிலான அளவில் கடினத்தன்மை மதிப்பை இக்கனிமம் பெற்றுள்ளது.

குளோரார்கைரைட்டும் புரோமார்கைரைட்டும்  இக்கனிமத்துடன் தொடர்புடைய கனிமங்களாகும்.

பன்னாட்டு கனிமவியல் சங்கம் அயோடார்கைரைட்டு கனிமத்தை Iag என்ற குறியீட்டால் அடையாளப்படுத்துகிறது

## மேற்கோள்கள்

* mindat page for iodargyrite
* webmineral page for iodargyrite

பகுப்பு:ஆலைடு கனிமங்கள்
பகுப்பு:வெள்ளி கனிமங்கள்
பகுப்பு:கனசதுரக் கனிமங்கள்
பகுப்பு:இரசவாதப் பொருள்கள்
எகுலிங்கு யுத்தம்

**எகுலிங்கு யுத்தம்** என்பது மங்கோலியப் பேரரசுக்கும் சுரசன்கள் தலைமையிலான சின் அரசமரபிற்கும் நடைபெற்ற முக்கியமான யுத்தம் ஆகும். இலக்கிய ரீதியாக இதன் பொருள் **காட்டு நரி மலைத்தொடர் யுத்தம்** என்பதாகும். மங்கோலியர்கள் சின் அரசமரபை வென்று கொண்டிருந்ததன் முதல் கட்டமாக இந்த யுத்தம் நடைபெற்றது. இது 1211ஆம் ஆண்டு ஆகத்து மற்றும் அக்டோபர் மாதங்களுக்கு இடையில் எகுலிங்கு (野狐嶺; பொருள். "காட்டு நரி மலைத்தொடர்") என்கிற இடத்தில் நடைபெ‌ற்றது. இது தற்போது சீனாவின் வங்சுவான் மாவட்டத்தின் வடமேற்கில் ஜங்ஜியாகோ, ஹீபே மாகாணத்தில் உள்ளது. இந்த யுத்தத்தில் மங்கோலியப் பேரரசு தீர்க்கமான வெற்றியைப் பெற்றது. யுத்தத்துக்குப் பிறகு சின் பேரரசர் வன்யன் யோங்ஜி தன் தளபதிகளில் ஒருவராலேயே கொல்லப்பட்டார். இந்த யுத்தத்தின் விளைவாக சின் பேரரசு பலவீனமடைந்து சீக்கிரமே அழிந்து போனது.

## பின்புலம்
1206 ஆம் ஆண்டு தெமுசின் மங்கோலியாவில் இருந்த அனைத்துப் பழங்குடியினங்களையும் ஒன்றுபடுத்தினார். தனது ஆட்சியைக் கொண்டு வந்தார். "செங்கிஸ் கான்" என்ற பட்டம் பெற்றார். உலகை வெல்ல வேண்டும் என்ற மங்கோலியப் பேரரசின் குறிக்கோளுக்கு ஒரு பெரிய இடைஞ்சலாக வடக்கு சீனாவில் இருந்த சுரசன்களால் ஆளப்பட்ட சின் அரசமரபானது திகழ்ந்தது. முற்காலத்தில் சின் அரசமரபானது பிரித்தாளும் சூழ்ச்சியைக் கையாண்டு பல்வேறு மங்கோலிய பழங்குடி இனங்களை பிரித்துத் தங்களது கட்டுப்பாட்டின் கீழ் வைத்திருந்தது. எனினும் தங்களது சூழ்ச்சி நீண்ட காலத்திற்கு பயனளிக்காது என்பதை உணர்ந்த அவர்கள் மங்கோலிய ஆபத்தை ஒரே படையெடுப்பில் ஒழித்து விடும் நோக்கத்தோடு போருக்குத் தயாராக ஆரம்பித்தனர். பேரரசர் சங்சோங்கின் ஆட்சியில் ஒரு தொடர்ச்சியான பாதுகாப்பு கட்டமைப்புகளை சுமார் 300 கிலோ மீட்டருக்கு தங்களது வடக்கு எல்லையில் சின் அரசமரபானது அமைத்தது. இது சில நேரங்களில் "சின் அரசமரபின் பெருஞ்சுவர்" என்று அழைக்கப்படுகின்றது.

முன்னதாக 1204 ஆம் ஆண்டு ஒங்குடு என்று அழைக்கப்பட்ட ஒரு மங்கோலிய பழங்குடி இனத்தை செங்கிஸ் கான் அடிபணிய வைத்தார். சின் அரசமரபின் வடக்கு எல்லையைப் பாதுகாப்பதற்கு ஒங்குடு இனத்தவர் உதவி செய்து கொண்டிருந்தனர். அதே நேரத்தில் தனது மகளை ஒங்குடு பழங்குடியினத் தலைவரின் மகனுக்கு மணமுடித்துக் கொடுத்ததன் மூலம் செங்கிஸ் கான் ஒரு கூட்டணியை ஏற்படுத்தினார். மங்கோலியர்கள் இன் மலைத் தொடருக்கு வடக்கே இருந்த பகுதிகளைத் தங்களது கட்டுப்பாட்டில் வைத்திருந்தனர். சீனாவுக்கு எதிரான இராணுவப் படையெடுப்புக்குத் தேவையான பொருட்களைச் சேமிக்க ஆரம்பித்தனர். சில சுரசன் இனத்தவர்களைத் தங்கள் பக்கம் அணிசேரவோ அல்லது சரணடைய வைக்கவோ ஈர்க்கவும் தூண்டவும் செய்தனர். பேரரசர் சிங்சேங் (வன்யன் யோங்ஜி) மங்கோலிய ஆபத்தைக் குறைத்து மதிப்பிட்டார். மங்கோலியர்களுக்கு எதிராக இருந்த பாதுகாப்பு அமைப்புகளைப் பலப்படுத்துவதில் கவனம் செலுத்தத் தவறினார். மங்கோலியர்களை விட சின் அரசமரபானது மிகுந்த சக்தி வாய்ந்தது என்கிற மாயையை நம்பிக் கொண்டிருந்தார்.

## உசாத்துணை

பகுப்பு:மங்கோலியாவின் வரலாறு
பகுப்பு:சின் அரசமரபு
பகுப்பு:சீன வரலாறு
அர்ஜெண்டினா நாட்டுப்பண்

**அர்ஜெண்டினா நாட்டுப்பண்** அல்லது **அர்ஜெண்டினா தேசிய கீதம்** ("**Argentine National Anthem**" () என்பது அர்ஜெண்டினாவின் நாட்டுப் பண்ணாகும். இப்பாடல் வரிகளை *வின்சண்ட் லோப்பஸ் பிலேன்ஸ்* என்பவரால் எழுதப்பட்டது. இந்த வரிகளுக்கு எசுபானிய இசையமைப்பாளரான *பிளேஸ் பரேரா* என்பவர் இசையமைத்தார். இந்தப் படைப்பானது 1813, மே 11 அன்று நாட்டுப் பண்ணாக அதிகாரப்பூர்வமாக அந்நாட்டால் ஏற்றுக் கொள்ளப்பட்டது. மூன்றாண்டுகளுக்குப் பிறகு மே 11 நாளை அந்நாடு தேசிய கீத நாளாக ஏற்றுக்கொண்டு கொண்டாடி வருகிறது.

ஸ்பெயின் நாட்டிடம் இருந்து விடுதலைப் பெறுவதற்கு முன்னதாக இயற்றப்பட்ட இப்பாடலில், ஸ்பெயின் நாட்டுக்கு எதிரான பத்திகள் இருந்தன. தற்காலத்தில் அப்பத்திகள் விலக்கப்பட்டு, முதலாவது மற்றும் நிறைவு பத்திகள் மட்டும் பாடப்படுகின்றன.

## வரிகள்

### நவீன பதிப்பு
1924 ஆம் ஆண்டில் ஏற்றுக்கொள்ளப்பட்ட நவீன பதிப்பான, ஸ்பெயின் எதிர்ப்பு நடு பத்திகள் விலக்கப்பட்ட பாடல்வரிகள் பின்வறுமாறு.

## மேற்கோள்கள்

## வெளி இணைப்புகள்l

* Argentina: ''Himno Nacional Argentino'' - Audio of the national anthem of Argentina, with information and lyrics
* [Argentine National Anthem MP3](http://www.navyband.navy.mil/anthems/ANTHEMS/Argentina%20(long).mp3)
* Argentine National Anthem (vocal) MP3
* Argentine National Anthem MP3
* Argentine National Anthem with English subtitles on YouTube.
* 
* Argentine National Anthem Upade Radio broadcast Television Versión.

பகுப்பு:நாட்டுப்பண்கள்
பகுப்பு:அர்ஜென்டினா
திரீச்சர் காலின்சு நோய்த்தொகை

**திரீச்சர் காலின்சு நோய்த்தொகை** *(Treacher Collins syndrome)* (**TCS**) என்பது காதுகள், கண்கள், கன்ன எலும்புகள், முகவாய் ஆகியவற்றில் உருக்குலைவுகளை ஏற்படுத்தும் மரபியல் கோளாறு ஆகும். நோய்த்தாக்கம் குறைந்த நிலையில் இருந்து கடும்நிலை வரை அமையலாம். மூச்சுயிர்ப்புச் சிக்கல்கள், பார்வைச் சிக்கல்கள், கேட்புத் திறனிழப்பு, அண்ணப்பிளவை ஆகியனவும் அமையலாம்.

 
இது வழக்கமாக உடலக் குறுமவக ஓங்கலால் ஏற்படுகிறது. பெரும்பாலும் பாதி நேரங்களில் இது பெற்றோரிடம் இருந்து மரபாகப் பெறப்படாமல், புதிய சடுதி மாற்றத்தால் ஏற்படுகிறது. இந்நோய்த்தொகையில் பங்கேற்கும் மரபன்களாக *[[TCOF1]]*, *[[POLR1C]]*, or *[[POLR1D]]* ஆகியவை அமைகின்றன. நோயைப் பொதுவாக அறிகுறிகளை வைத்தும் X-கதிர்ப் படம், மரபியல் ஓர்வுகள் ஆகியவற்றாலும்  அறியலாம்.

இதற்கு மருத்துவம் கிடையாது. அறிகுறிகளை மீள்கட்டுமான அறுவையாலும் கேட்புப் பொறிகளாலும் பேச்சு மருத்துவம் கொண்டும் சரிசெய்யலாம். இவர்களது ஆயுள் எதிர்பார்ப்பு இயல்பாக அமையும். TCS occurs in about one in 50,000 people. இந்நோய்த்தொகையின் இயல்புகளை 1900 இல் விவரித்த ஆங்கிலேய அறுவையரும் கண்மருத்துவரும் ஆகிய எட்வார்டு திரீச்சர் காலின்சு பெயரால் இது அழைக்கப்படுகிறது.

## அறிகுறிகள்

இந்நோய்த்தொகையுள்ளவர்களின் அறிகுறிகள் ஒருவருக்கொருவ்ர் வேறுபடலாம். சிலர் மிக நோமையாகவே இதனால் தாக்கமுறுவதால் இவர்களைக் கண்டறிய முடிவதில்லை. வேறு சிலரோ  முகத்தில் மிகவும் கடுமையான தாக்கமுறுகின்றனர்; உயிர்தரித்தலே அரியதாகிறது. இவர்களது கூறுபடுகள் சமச்சீராகவே அமைகின்றன; இவற்றைப் பிறக்கும்போதே கண்டறியலாம்.
 
இந்நோய்த்தொகையின் மிகப் பொதுவான அறிகுறிளாக குறைந்த கீழ்தாடை வளர்ச்சியும் பொட்டு எலும்பு வளர்ச்சியும் அமைகின்றன.இவற்றோடு நாவீக்கமும் அமையலம். சிறிய கீழ்தாடை பற்களை முழுமையாக மறைக்காது; மிக்க் கடுமையான நிலையில் மூச்சுயிர்ப்பு, விழுகல் சிக்கல்களும் ஏற்படுகின்றன. பொட்டெலும்பு வளர்ச்சிக் குறைவால் கன்னங்கள் அமிழ்ந்து காணப்படும்.

இவர்களின் காதுமடல்கள் சிலவேளைகளில் குருகலாகவும் திருகலாகவும் உருக்குலைந்தும் ஏன், இல்லாமலும் போகும். சமச்சீர், இருபுறக் குறுக்கத்தால் புறச்செவி கால்வாய்க்ளே இல்லாமல் போகும். பெரும்பாலான நேர்வுகளில் இடைச்செவியும் இடைச்செவிக் குழியும் வடிவம் மாறி அமையும்.  இதுவரை உட்செவி உருக்குலைவுகள் விவரிக்கப்படவில்லை. இந்த குறைபாடுகளால் பெரும்பாலானவர்கள் காது கேட்புத் திறனை இழக்கின்றனர்.

## மேற்கோள்கள்

## வெளி இணைப்புகள்

பகுப்பு:பிறவித் தோல் நோய்கள்
பகுப்பு:மரபியல் தோல் நோய்கள்
பகுப்பு:மரபியல் கோளாறுகள்
பகுப்பு:அருகிய நோய்த்தொகைகள்
பகுப்பு:நோய்த்தொகைகள்
பகுப்பு:கேள்வித் திறன் இழப்புடன் மண்டையோட்டு முகத் நோய்த்தொகைகள்
பகுப்பு:தசை எலும்பு மண்டலப் பிறவிக் கோளாறுகள்
பகுப்பு:உடலக் குறுமவக ஓங்கல் கோளாறுகள்
பகுப்பு:கலக்கரு நோய்கள்
பகுப்பு:இணைப்பிழைய நோய்கள்
பெல்ஜிய நாட்டுப்பண்

**லா பிரபான்சோன்** ("**La Brabançonne**") (; Dutch: "De Brabançonne"; German: "Das Lied von Brabant") என்பது பெல்ஜியத்தின்  நாட்டுப்பண் ஆகும். இதன் அசல் பிரெஞ்சு மொழிப் பெயராக பிராபண்ட் ( Brabant) என்று குறிக்கப்படுகிறது;   பெல்ஜியத்தின் மற்ற இரண்டு அதிகாரப்பூர்வ மொழிகளான, டச்சு மற்றும் ஜேர்மனிய மொழிகளில் இதன் பெயர் மொழி பெயர்க்கப்படாமல் அவ்வாறே குறிப்பிடப் படுகிறது.

## வரலாறு
[இடது|thumb|[பிரசெல்சு|பிரசெல்சில்  நாட்டுப்பண் உள்ள நினைவுச் சின்னம்]]
183 இல் நடந்த பெல்ஜியப் புரட்சியின்போது "ஜென்னேவால்" என்ற இளம் புரட்சியாளர் படித்த கவிதை இதுவாகும்.
ஜென்னேவால், ஒரு பிரெஞ்சுக்காரர் ஆவார். இவரது இயற்பெயர் லூயி அலெக்சாண்டர் டெட்சே ஆகும். இவர் ஒரு நாடக நடிகராக இருந்தார். 1830 ஆகத்தில் பெல்ஜியப் புரட்சித் துவங்கியது, இது நெதர்லாந்திடம் இருந்து பெல்ஜியம் விடுதலைப்பெற வழிவகுத்தது. இந்த விடுதலைப் போரில் ஜென்னேவால் இறந்தார். இந்தக் கவிதைக்கு ஃபிராங்கோஸ் வான் காம்பன்ஹவுட் என்ற இசைக்கலைஞர் ஒரு பிரபலமான பிரஞ்சு பாடலின் மெட்டை அடிப்படையாகக் கொண்டு இசையமைத்தார். இது 1930 செப்டம்பரில் முதன்முதலில் இசைக்கப்பட்டது. 1860 இல், இப்பாடலும் இசையும் பெல்ஜிம் நாட்டின் தேசிய கீதமாக முறைப்படி ஏற்றுக்கொள்ளப்பட்டது.
### தற்போதைய வடிவம்
இந்த நாட்டுப் பண்ணின் வரிகள், மெட்ட்டு ஆகியவை அரசின் பல்வேறு குழுக்களால்  மதிப்பாய்வு செய்யப்பட்டு ஒரு அதிகாரப்பூர்வ பதிப்பு இறுதி செய்யப்பட்டது. 1921 அக்டோபர் 8 அன்று பிரெஞ்சு மொழி, ஜெர்மன் மொழி, டச்சு மொழி ஆகிய மொழிகளில் அதிகாரப்பூர்வமாக புதியப் பதிப்பு ஏற்கப்பட்டது. அவை பின்வருமாறு:

## தமிழ் மொழிபெயர்பு

அன்பான பெல்ஜியமே! எம் தந்தையரின் புனித நிலமே!
எங்கள் ஆத்மாக்களும் இதயங்களும் உனக்கே அற்பணிக்கப்பட்டன.
உனக்காக சிந்துவதற்றான குருதியுடன், தந்தை நாடே
ஒரே குரலில் உறுதி ஏற்கோறோம் - நீ நிலையாய் இருப்பாய்.
முழு அழகுடன் மகிழ்வாய் பூப்பாய்.
விடுதலை என்ன கற்பித்ததோ அதனூடே,
இன் பிள்ளைகள் மேலும் பாடுவார்கள்
மன்னர்! சட்டம்! விடுதலை!
நீ துணிவாக பேசும் சொற்களுக்கு உண்மையாக
மன்னருக்காக! சட்டத்திற்காக! விடுதலைக்காக! 
சட்டம், மன்னர், விடுதலைக்கு வணக்கம்
மன்னர்! சட்டம்! விடுதலை! 

## குறிப்புகள்
 

## மேற்கோள்கள்

## வெளி இணைப்புகள்

* Belgium: ''La Brabançonne'' – Audio of the national anthem of Belgium, with information and lyrics
* Les Arquebusiers History, versions (text and audio) and illustrations
* Belgium National Anthem instrumental File MIDI (5ko)
* Belgium National Anthem instrumental (better) File AU (570ko)
* ; Helmut Lotti, in French, Dutch and German, before King Albert II

பகுப்பு:நாட்டுப்பண்கள்
பகுப்பு:பெல்ஜியப் பண்பாடு
ஜின் அரசமரபின் க்ஷுவான்சோங் பேரரசர்

**ஜின் அரசமரபின் க்ஷுவான்சோங் பேரரசர்** (18 ஏப்ரல் 1163 – 14 சனவரி 1224), அல்லது **உடுபு** (தனிப்பட்ட பெயர்) அல்லது **வன்யன் க்ஷுன்** அல்லது **வன்யன் கோங்ஜியா** (சீனப் பெயர்கள்) என்பவர் ஜுர்ச்சென்கள் தலைமையிலான ஜின் அரசமரபின் எட்டாவது பேரரசர் ஆவார். ஜின் அரசமரபினர் 12 மற்றும் 13ம் நூற்றாண்டுகளுக்கு இடையில் வடக்கு சீனாவை ஆண்டனர். மங்கோலியர்களால் தோற்கடிக்கப்பட்ட முதல் ஜின் பேரரசர் இவர்தான்.

## உசாத்துணை

பகுப்பு:சின் அரசமரபு
திமிரு புடிச்சவன்

**திமிரு புடிச்சவன்** (Thimiru Pudichavan) என்பது 2018 இல் வெளிவந்த ஓர் இந்தியத் தமிழ்த் திரைப்படமாகும். இத்திரைப்படத்தை கணேசா எழுதி, இயக்கி பாத்திமா விஜய் ஆண்டனி தயாரித்துள்ளார். இத்திரைப்படத்தில் நடன இயக்குநர் தயாரிப்பாளர் தயாபரன் விஜய் ஆண்டனி மற்றும் நிவேதா பெத்துராஜ் முதன்மை கதாப்பாத்திரத்தில் நடித்துள்ளனர்.விஜய் ஆண்டனியால் இயற்றப்பட்ட இசை மற்றும் ரிச்சர்டு எம். நாதனின் ஒளிப்பதிவு ஆகியவற்றை உள்ளடக்கி இத்திரைப்படமானது, தீபாவளி பண்டிகையான  2018 நவம்பர் 6 அன்று வெளியாகும் என அறிவிக்கப்பட்டது.

## நடிகர்கள்
* நடன இயக்குநர் தயாரிப்பாளர் தயாபரன்விஜய் ஆண்டனி
*நிவேதா பெத்துராஜ்
* டேனியல் பாலாஜி
* லட்சுமி ராமகிருஷ்ணன்
* சாய் தீனா

## மேற்கோள்கள்

## வெளி இணைப்புகள்
* திமிரு புடிச்சவன் IMBD

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
பகுப்பு:விஜய் ஆண்டனி நடித்த திரைப்படங்கள்
பகுப்பு:நிவேதா பெத்துராஜ் நடித்த திரைப்படங்கள்
நிவேதா பெத்துராஜ்

**நிவேதா பெத்துராஜ்** (*Nivetha Pethuraj* பிறப்பு:30  நவம்பர், 1990) ஒரு இந்தியத் திரைப்பட நடிகை ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். இவர் 2016 ஆம் ஆண்டு வெளியான ஒரு நாள் கூத்து என்னும் திரைப்படத்தின் மூலம் அறிமுகமானார்.

## இளமைக் காலம்
இவர் தூத்துக்குடி மாவட்டத்தில் உள்ள கோவில்பட்டியில் 30 நவம்பர் 1990 பிறந்தார். இவர் தந்தையர் பெயர் பெத்துராஜ். அவர் ஒரு தொழில் அதிபர். இவருக்கு ஒரு தம்பி உள்ளார். அவர் பெயர் நிஷாந்த் பெத்துராஜ். இவர் சிறிய வயதாக இருக்கும் போது துபாய் சென்றதால், அந்நாட்டிலே தனது பள்ளி மற்றும் கல்லூரிப் படிப்பை முடித்தார்.

## நடித்த திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகைகள்
மங்கோலியர்களின் கைஃபெங் முற்றுகை

**மங்கோலியர்களின் கைஃபெங் முற்றுகை** என்பது 1232 முதல் 1233 வரை நடைபெற்ற ஒரு முற்றுகைப் போர் ஆகும். இப்போரில் மங்கோலியர்கள் ஜுர்ச்சென் ஜின் அரசமரபின் தலைநகரான கைஃபெங்கைக் கைப்பற்றினர். மங்கோலியர்களும் ஜுர்ச்சென்களும் இரண்டு தசாப்தங்களாகப் போரிட்டுக் கொண்டிருந்தனர். மங்கோலியர்கள் ஜுர்ச்சென்களைக் கப்பம் கட்டக் கூறினர். ஆனால் அவர்கள் கப்பம் கட்ட மறுத்தனர். இதனால் 1211ல் போர் ஆரம்பித்தது. ஒக்தாயி தன் தலைமையிலான ஒரு இராணுவத்துடனும் தன் தம்பி டொலுய் தலைமையில் மற்றொரு இராணுவத்துடனும் கைஃபெங்கை முற்றுகையிடச் செய்தார். இரு இராணுவங்களும் ஒன்றாக இணைந்த போது சுபுதை தலைமையில் முற்றுகைப் போர் ஆரம்பமானது. மங்கோலியர்கள் ஏப்ரல்&nbsp;8, 1232ல் கைஃபெங் நகரச் சுவரை அடைந்தனர்.

## உசாத்துணை

பகுப்பு:மங்கோலியப் படையெடுப்புகள்
பகுப்பு:மங்கோலியப் பேரரசின் முற்றுகைகள்